Tuotteet ja palvelut vuonna 2010

Yleinen tyytyväisyys Riippumattoman, vuotta 2010 koskevan Europolin käyttäjätutkimuksen (584 käyttäjää, esim. tutkijoita) mukaan jäsenvaltiot olivat virastoon tyytyväisempiä kuin koskaan aikaisemmin tutkimuksen käyttöönottovuoden 2002 jälkeen. 1. Strategiset tuotteet ja palvelut (valmiudet strategisiin analyyseihin) — Suoritettiin kuusi uhka-arviota (Euron käyttöönotto Virossa, Ihmiskauppaa koskeva tilannekatsaus, Itämerta koskeva uhka-arvio, iOCTA (2), LAC-OCTA (3) ja COSI:lle (4) tarkoitettu uhka-arvio). — Otettiin käytöön järjestäytynyttä rikollisuutta koskevat OC-Scan-uhkailmoitukset (uutta tai kehittymässä olevaa järjestäytynyttä rikollisuutta koskevien uhkien ja kehityssuuntausten uhka-arviot), tarkoituksena parantaa strategisten tuotteiden tarkoituksenmukaisuutta ja oikea-aikaisuutta. Annetttiin seitsemän raporttia. — Kaikki viraston strategiset tuotteet (lukuun ottamatta terrorismin torjuntaa ja aseiden leviämisen estämistä) ovat yhteensopivia EU:n OCTA (5)-havaintojen kanssa. — Virasto oli mukana tukemassa ja perustamassa uutta EU:n toimintapoliittista sykliä. 2. Operatiiviset tuotteet ja palvelut 2.1 Virasto lainvalvontaoperaatioiden tukikeskuksena (Analyysit, operatiivistä analyysiä koskevat raportit ja muu raportointi, operatiivinen tuki paikalla ja keskustoimipaikan antamana, yhteiset tutkintaryhmät) — Virasto tuki toimivaltaisia viranomaisia EU:n jäsenvaltioissa 11 738:ssa rajat ylittävään toimintaan liittyvässä tapauksessa; lisäys vuoteen 2009 verrattuna oli 12 %. — Yli 150 kansainvälisen tutkinnan yhteydessä annettiin perusteellista analyyttistä ja operatiivista tukea; osassa tapauksia tutkinta oli kestänyt vuoden tai kaksi vuotta ja useimmissa tapauksissa tutkinta on edelleen kesken. — 35 % viraston tukemista operaatioista liittyi huumeisiin, mutta viraston toiminnalla oli suurin vaikutus euroväärennösten alalla. — Virasto oli mukana kaikissa suurissa euroväärennöksiä koskevissa tutkinnoissa. Vuonna 2010 virasto antoi aktiivisesti tukea 838:ssa maksukorttipetoksiin ja euroväärennöksiin liittyvässä tapauksessa; tällöin esimerkiksi purettiin viisi suurta setelipajaa. Viraston rahallisesti tukemien euroväärennöksiä koskevien tutkintojen (35) tuloksena muun muassa takavarikoitiin väärennettyjä euroja yli 6 miljoonan edestä, tehtiin 70 pidätystä ja purettiin kolme setelipajaa. — Käytössä on sisäiset menettelyt kaikille ristiintarkastuspalveluille, joita 24/7 operatiivinen tuki käsittää. — Kehitettiin järjestelmällinen ja luotettava operaatioita koskeva tietokanta. Sen avulla voidaan keskittää viraston tukemiin operaatioihin liittyvät tiedot, ja lisäksi se mahdollistaa automaattisen raportoinnin. — Vuoden 2010 loppuun mennessä oli raportoitu 57 tapauksesta, joissa oli lisätty tietoisuutta viraston yhteisille tutkintaryhmille antamasta tuesta. — Alueellisen mallin täytäntöönpanoa koskeva suunnitelma saatiin valmiiksi 30.9.2010; se koostuu joukosta toisiinsa sidoksissa olevia tekijöitä – alueelliset tukihenkilöt (RSO), analyysien keskustiedostot, tiedustelutiedot, asiakirjojen hallinnointi, koordinointi asianomaisten työryhmien kanssa jne. — Terrorismin rahoittamisen jäljittämisohjelmaa (TFTP) koskevan sopimuksen täytäntöönpanoon vaadittavat valmiudet saatiin käyttöön määräpäivään mennessä (lisäksi perustettiin tähän asiaan keskittyvä yksikkö). — Kehitettiin 31.12.2010 mennessä julkista-yksityistä kumppanuutta koskeva suunitelma (Outreach Programme). — Interpolin (6) kanssa yhteisen toimintasuunnitelman valmistelua oltiin saamassa päätökseen vuoden 2010 lopussa. — Sisäistä turvallisuutta koskeva virastojen yhteinen raportti esiteltiin sisä- ja oikeusasioiden virastojen päälliköille. — Virasto toimi puheenjohtajana virastojen päälliköiden yhteistyössä sisä- ja oikeusasioiden alalla. 2.2 Virasto on EU:n rikostietojen keskus – (Tietojen hallinnointiyksiköt (Information management capabilities), tiedonvaihtoverkkosovellus (Secure Information Exchange Network Application SIENA), Europolin tietojärjestelmä (EIS), Liaison Bureaux Network -verkosto) — Europolin tietojärjestelmän (EIS) versio 1.6 otettiin käyttöön 31.1.2010 mennessä. — SIENA-sovelluksen (7) versio 2.0 otettiin käyttöön 22.10.2010. — 8 jäsenvaltion varallisuuden takaisinhankinnasta vastaavaa toimistoa liitettiin SIENA-verkkoon 31.10.2010 mennessä. Hanke jatkuu vuonna 2011. — Kaikkien yhteentoimivuuteen ja tietojen ristiintarkastuksiin liittyvien toimintaprosessien kehittäminen edistyi vuoden 2010 aikana. — Viraston yhdyshenkilöt toimivant yhdyssiteenä Haagissa sijaitsevan Europolin päämajan ja jäsenvaltioiden pääkaupungeissa sijaitsevien Europolin 27 kansallisen yksikön välillä. Kysessä on ainutlaatuinen verkosto, joka koostuu 129 yhdyshenkilöstä ja jolla on suuri merkitys päivittäisessä lainvalvontatoiminnassa: verkosto helpottaa tiedonvaihtoa sekä antaa tukea käynnissä oleville tutkinnoille ja koordinoi niitä. Virastossa on lisäksi yhdyshenkilöt kymmenestä EU:n ulkopuolisesta maasta ja järjestöstä, jotka työskentelevät yhdessä viraston kanssa yhteistyösopimusten pohjalta. Tällä Liaison Bureaux Network -verkostolla on tukenaan viraston tarjoamat suojatut viestintäyhteydet. Lisäksi virasto on lähettänyt kaksi yhdyshenkilöä työkomennukselle Washingtoniin Yhdysvaltoihin ja yhden yhdyshenkilön Interpolin päämajaan Lyoniin Ranskaan. 2.3 Asiantuntemus ja koulutus (Europolin asiantuntijafoorumi (EPE), tiedonvaihtofoorumit ja varastointiratkaisut, tietotuotteet ja -palvelut, koulutus, konferrenssit ja tietoisuuden lisäämiseen tähtäävät tapahtumat) — Virasto osallistui aktiivisesti EU:n rikoksentorjuntaverkoston (EUCPN) toimintaan. Virasto on riippumaton rikoksentorjuntaverkostosta, ja osana järjestäytynyttä rikollisuutta koskevaa COSI-ryhmää se pyrki edelleen edistämään vaihtoehtoisia lähestymistapoja järjestäytyneen rikollisuuden vastaiseen toimintaan. — Kehitettiin ja pantiin täytäntöön yleisluonteinen Euroopan asiantuntijafoorumia (EPE) koskeva malli. Neljä foorumia perustettiin. — EU:n pommitietokantajärjestelmää alettiin käyttää lokakuussa 2010. — ECTEGille (European Cybercrime Training Education Group) suunniteltiin ja toimitettiin kolme uutta tietoverkkorikollisuutta koskevaa sertifioitua koulutusmoduulia, jotka myös arvioitiin. — Euroopan poliisiakatemian (CEPOL) kanssa yhteisten verkko-opiskelumahdollisuuksien arviointi edistyi hyvin (Euroopan poliisiakatemian ensimmäisen verkko-opiskelukurssin aihe oli Europol). Muut viraston kannalta merkitykselliset kehitteillä olevat verkko-opiskelun kurssit koskevat tietoverkkorikollisuutta ja Schengenin sopimusta. 2.4 Ulkosuhteet (Suhteet yhteistyökumppaneihin) — Virasto toimii yhteistyössä usean EU-kumppanin sekä EU:n ulkopuolisen maan ja järjestön kanssa. Näiden kumppanien kanssa vaihdetaan tietoja yhteistyösopimusten perusteella. EU:n ulkopuolisten tahojen kanssa tehtävän yhteistyön luonne määritetään kahdentyyppisillä sopimuksilla. Strategiset sopimukset sallivat molempien osapuolten vaihtavan kaikkia muita paitsi henkilötietoja ja operatiiviset sopimukset sallivat myös henkilötietojen vaihdon. — Virasto toimii nykyisin yhteistyössä 17 EU:n ulkopuolisen maan kanssa, yhdeksän EU:n elimen ja viraston kanssa sekä kolmen kansainvälisen järjestön kanssa (Interpol mukaan lukien). Yhteistyötä tehdään monella viraston operatiivisen työn osa-alueella. Europolin kansallisten yksikköjen päälliköt kaikissa EU:n jäsenvaltioissa, samoin kuin yhteistyökumppaneiden (kuten Eurojust-yksikkö ja Interpol) lähettämät tarkkailijat ja komissio, tapaavat säännöllisesti tarkoituksena avustaa virastoa operatiivisissa asioissa ja tukea sellaisten yhteisten tutkintaryhmien perustamista, joihin myös virasto osallistuu.